Baguio City-Nanayunan pay ti bilang dagiti pimmusay iti natnag a private ford fiera iti rangkis sadiay Bangbangay-yen, Buguias,Benguet iti ala singko ti malem idi kalman.
Naamuan a pimmusay idi alas dose trenta ti tengat rabii ni Charee, Bestree a maysa nga estudyante.
Sigun kenni Buguias Chief Inspector Fernando Botangen, dead on the spot dagiti pito nga estudyante pakairamanan ti driver bayat a dead on arrival ti uppat pay kadagiti biktima.
Nabigbig dagiti pimmusay a da Angie Aquien, Jera Madiano, Jira Flair Mayao, Maricel Basatan, Sheribeth Simeon, Jasmine Lestino, Minerva Menzi, Johnrey Dalisdis,Marifaith Lamsis, Mheljoy Agustin, Yvone Bestre ken ti driver ti nasao a lugan a ni Efren Dalisdis.
Nabigbig met dagiti naiturong iti pagagasan a ni Elejoy Agyapas nga adda iti Lutheran ospital ken da Jamerose Bankin, Rheyshan Latuwed nga adda sadiay Benguet General Hospital (BGH)
Kinuna ni Botangen a natinnag ti nasao a lugan iti mapatapata a tallo gasut a metro ti kaunegna a bantay nga asideg iti creek iti depaar ti Bangbangayen, Buguias,Benguet.
Innayunna a kaadwan kadagiti pasahero iti nasao a lugan ket estudyante ti Poblacion National, Highschool sadiay Buguias nga agawid sadiay Barangay,Amlimay,Buguias,Benguet.
Iti panag-imbestigar dagiti otoridad, pasang-at ti nasao a lugan idi nagpara dagiti tallo a pasahero daytoy tapnu bumaba
Nupay kasta, iti panagsardeng ti nasao a lugan, nagtultuloy daytoy a natnag iti deraas.
Iti agdama ket agtultuloy ti imbestigasyon dagiti otoridad iti rason ti nasao nga aksidente.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn